ນັກສຶກສາ ອາເມຣິກັນ ເຊື້ອສາຍລາວ ຈາກ ລັດອີລລີນອຍ ຢ້ຽມຢາມ ວໍຊິງຕັນ
ນັກນັກສຶກສາອາເມຣິກັນ ເຊື້ອສາຍລາວ ຈາກມູນນິທິການ​ສຶກສາ ລົງ​ພື້ນຖານ​​ວັດທະນາທຳຕ່າງໆ ຫຼື MEOF ເດີນທາງມາຢ້ຽມຢາມ ນະຄອນຫລວງວໍຊິງຕັນ.
ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງ ວີໂອເອ ມື້ນີ້ ເຮົາຈະນຳເອົາ ການສຳພາດ ກັບຍານາງເພັດ Haverkos ຜູ້ນຳພາ ບັນດານັກສຶກສາອາເມຣິກັນເຊື້ອ ສາຍລາວ ຈາກມູນນິທິການສຶກສາລົງພື້ນຖານວັດທະນາທຳຕ່າງໆ ຫລື Multi Edu- cation Outreach Foundation ຫລື MEOF ທີ່ເດີນທາງມາຈາກ ເມືອງ Elgin ລັດ Illinois ເພື່ອມາທັດສະນະສຶກສາຢູ່ນະຄອນຫລວງວໍຊິງຕັນ ມູນນິທິການສຶກສາລົງພື້ນ ຖານວັດທະນາທຳຕ່າງໆ ສິດສອນເຍົາວະຊົນອາເມຣິກັນເຊື້ອສາຍລາວ ໃຫ້ມີກິດຈະ ການ ແລະຮຽນຮູ້ພື້ນຖານຄວາມເປັນມາຂອງເຂົາເຈົ້າ ຊຶ່ງ ກິ່ງສະຫວັນ ຈະນຳມາສະ ເໜີທ່ານໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວໃນຕ່າງແດນຂອງວີໂອເອ ມື້ນີ້ ຂ້າພະເຈົ້າຈະນຳພາທ່ານ ໄປຟັງການສຳພາດກັບ ຍານາງເພັດ Haverkos ຜູ້ ຕາງໜ້າມູນນິທິການສຶກສາລົງພື້ນຖານວັດທະນາທຳຕ່າງໆ ຫລື Multicultural Education Outreach Foundation ມີຊື່ຫຍໍ້ວ່າ MEOF ນຳພາຄະນານັກສຶກສາ 38 ຄົນຈາກເມືອງ Elgin ລັດ Illinois ສະຫະລັດ ເຂົາເຈົ້າໄດ້ພາກັນເດີນທາງດ້ວຍ ຂະບວນລົດຕູ້ສີ່ຄັນ ໃນໄລຍະທາງຫຼາຍກວ່າ 700 ໄມລ ແລະໄດ້ໃຊ້ເວລາ 12 ຊົ່ວ ໂມງ ຈຶ່ງເຖິງນະຄອນຫລວງວໍຊິງຕັນ ການເດີນທາງມາຢ້ຽມຢາມເມືອງເອກຂອງສະຫະລັດ ເປັນເລື່ອງຍິ່ງໃຫຍ່ ແລະ ຕື່ນເຕັ້ນສຳລັບຜູ້ທີ່ຢູ່ຫ່າງໄກ ຄວາມຈິງແລ້ວ ປະຊາກອນສະຫະລັດຫລາຍລ້ານ ຄົນຢູ່ທົ່ວປະເທດ ບໍ່ວ່າຈະຢູ່ໃກ້ ແລະໄກ ຍັງບໍ່ມີໂອກາດໄດ້ມາເຫັນນະຄອນຫລວງ ແລະເມືອງສຳຄັນຕ່າງໆໃນປະເທດຂອງຕົນກໍມີ ສາເຫດນຶ່ງກໍແມ່ນເນື່ອງມາຈາກ ຄວາມກ້ວາງໃຫຍ່ກວງໄກ ຕ້ອງມີຄວາມສົນໃຈເປັນພິເສດ ຕ້ອງໄດ້ໃຊ້ຈ່າຍເງິນເດີນ ທາງຫຼວງຫຼາຍ ຕ້ອງມັກສະແຫວງຫາການສຶກສາ ແລະເພື່ອສັງເກດເບິ່ງຊີວິດການ ເປັນຢູ່ຂອງຊາວອາເມຣິກັນໃນເຂດຕ່າງໆ ລະດູຮ້ອນແມ່ນລະດູໂຮງຮຽນພັກ ພວກນັກຮຽນ ແລະນັກສຶກສາພາກັນຢຸດຮຽນພັກ ຜ່ອນ ແລະທຳກິດຈະກໍາພິເສດຕ່າງໆ ໂດຍສະເພາະຢ່າງຍິ່ງລະດູຮ້ອນແມ່ນປະເພນີ ຂອງຊາວອາເມຣິກັນ ທີ່ຈະພາກັນເດີນທາງປະຈຳປີ ໄປທ່ຽວແຫ່ງໃດແຫ່ງນຶ່ງ ບໍ່ວ່າຈະ ຢູ່ໃນປະເທດ ຫຼືປະເທດອື່ນກໍຕາມ ມູນນິທິການສຶກສາລົງພື້ນຖານວັດທະນາທຳຕ່າງໆ ຫລື MEOF ມີຈຸດປະສົງນຳພາເຍົາ ວະຊົນອາເມຣິກັນເຊື້ອລາວ ຊຶ່ງໃນນັ້ນມີເຍົາວະຊົນລູກຊອດ ຊຶ່ງພໍ່ ຫລືແມ່ໄດ້ແຕ່ງງານ ກັບຄົນເຊື້ອຊາດອື່ນເຊັ່ນວ່າ ອາເມຣິກັນຜີວຂາວ ຜີວດຳ ເຢຣະມັນ ສະເປນ ແລະອື່ນໆ ເຍົາວະຊົນເຫລົ່ານີ້ ສ່ວນໃຫຍ່ເປັນນັກສຶກສາຂັ້ນມັດທະຍົມ ຊຶ່ງຍານາງເພັດ Haverkos ຫົວໜ້າຜູ້ນຳພາໄດ້ເລົ່າສູ່ ວີໂອເອ ຟັງດັ່ງນີ້: ທ້າວ Landon ຫລວງສົມຄໍາ ມີຄວາມສົນໃຈເປັນຢ່າງຍິ່ງກັບໂຄງການ ມູນນິທິ ການສຶກສາລົງພື້ນຖານວັດທະນາທຳຕ່າງໆ ແລະໄດ້ປະກອບສ່ວນມາ ໄດ້ສີ່ປີແລ້ວ Landon ໄດ້ກ່າວຕໍ່ ວີໂອເອວ່າ: ຕິດຕາມມານຳຄະນະອີກຜູ້ນຶ່ງກໍມີ ນາງ Lyann ພິລາວົງ ອາຍຸ 18 ປີ ຫາກໍຮຽນຈົບ ມັດທະຍົມ ແລະຈະໄປຮຽນຕໍ່ຂັ້ນມະຫາວິທະຍາໄລຝ່າຍການຄ້າ Lyann ສາມາດ ປາກພາສາລາວໄດ້ດີສົມຄວນ ແລະໄດ້ວ່າ ເຖິງຄວາມຮູ້ສຶກກ່ຽວກັບການມາຢ້ຽມ ຢາມນະຄອນຫລວງວໍຊິງຕັນ ຕໍ່ ວີໂອເອວ່າ: ບັນດານັກຮຽນຕ່າງໆກໍພາກັນໄດ້ຮັບຄວາມມ່ວນຊື່ນຈາກການເຂົ້າຮ່ວມ ມູນນິທິການ ສຶກສາລົງພື້ນຖານວັດທະນາທຳ ຊຶ່ງທ້າວ Landon ແລະນາງ Lyann ໄດ້ກ່າວມ້ວນ ທ້າຍດັ່ງນີ້ ຄະນະນັກຮຽນລະດູຮ້ອນຂອງ ມູນນິທິການສືກສາລົງພື້ນຖານປະເພນີຕ່າງໆ ຫລື MEOF ໄດ້ມາທັດສະນະສຶກສາ ທ່ຽວຊົມນະຄອນຫລວງວໍຊິງຕັນ ເປັນເວລາ ສາມວັນ ເຂົາເຈົ້າໄດ້ເຂົ້າຊົມຫໍພິພິດທະພັນ ພົບເຈົ້າໜ້າທີ່ກະຊວງການຄ້າ ຜະແນກເອເຊຍ ຢ້ຽມຢາມສະຖານທູດ ສປປ ລາວ ແລະຫ້ອງຂ່າວ ວີໂອເອ ຫລັງ ຈາກນັ້ນກໍໄດ້ຂັບຂະບວນລົດກັບຄືນບ້ານໄປດ້ວຍຄວາມປອດໄພ ແລະເຕັມໄປ ດ້ວຍຄວາມຊົງຈໍາ ແລະອະນຸສອນຕ່າງໆ